EKONOMIAREN GARAPENA ETA LEHIAKORTASUNEKO SAILBURUAK (Tapia Otaegui) (EAJ, 2019-11-15):
Eskerrik asko, presidente anderea.
Lehenik eta behin, Pinedo anderea, lege hau tresna hori baino askoz ere gehiago da eta badirudi momentu honetan tresna gora tresna behera, esplikatu dizut zer egiten ari garen lege guztia betetzeko eta tresna zati bat da.
Dena den, aipatzen duzu behin eta berriz badirudi Otero jaunak egin duela legea eta bere aportazioa egin du. Bere aportazioak egin ditu, egia da, baino esan beharra dago tresna finantzarioan  - eta kasu honetan Becerra jauna hor dago baita ere -  berak parte-hartze handia izan zuela eta gauzak horrela biak dituzte beraien aportazioak eta aportazio interesgarriak, gainera.
Gero, zuk aipatzea 100 milioiak, esaten denean "tendrá a disposición los 100 millones de euros", ederki dakizu gauza hori atera daitekeela tresna ejertzizio desberdinetan, urte desberdinetan eginda.
Baina gaur egun, oraindik ez dakigunean zer zati izango den subentzioa eta zein prestamu hori, mailegu hori eta oraindik ez dakigunean udaletxeek gutxi gora behera zein izango den monto bakoitza urte bakoitzean, ba ederki dago.
Energiaren Euskal Erakundean dago diru bat aurtengo zuzenean eta Finantzen Euskal Institutuan dago, zeren gainera gure Sailetik diru kopuru handi bat pasatzen delako eta zu han egon zinen eta 102 milioi daude. Zati bat Finkatuz funtserako eta beste zati bat prestamu, mailegu desberdinak egin ahal izateko. Beraz, dirua hor dago. Hor jarri behar baldin badugu "la carga de la prueba", esaten dena gaztelaniaz, ba hor dago. Eta dirua hor dago eta tresna hor dago.
Eta ez daukat inongo beharrik ezer saltzeko, zeren benetan gauzak hor daude eta ekimenak martxan jartzen dira.
PTSaren gaian, hori bai esango dizut. Hori izan zen Jaurlaritzaren enpeinu bat eta guk jarri genuen mahai gainean, zuekin adostuta, egia, Otero jaunarekin adostuta, baina benetan Jaurlaritzak jarri zuen mahai gainean esanez PTS hori komeni zaigu edukitzea. Eta PTS hori ez zinen enteratu Iberdrolako horretaz, ez, horretaz beste gauza batez enteratu zinen eta gauzak nahastu dituzu.
Eta egia da akordio bat dagoela Iberdrolarekin gaur egungo PTS eolikoa ea garatu genezaken eta parkeren bat jarri genezaken. Hori gauza bat da eta PTSaren erredakzioa beste gauza bat da eta hori guk geuk egiten dugu Euskal Energiaren Erakundetik. Beraz, bi gauza desberdin dira eta ez ditzagun nahastu.
Dena den, benetan konfiantzazko egoera hori egia baldin bada eta zuen interesa baldin bada energia berriztagarriak sustatzea, behin eta berriz aipatu duzuelako, nik uste dut frogak daudela egiten ari garela hain zuzen ere hori. Beraz, nik uste dut hori horrela dela.
Eta tresna hori, hainbeste interes sustatzen dizun tresna hori dagoenean finkatuta eta zehatz-mehatz adostuta Eudelekin, zeren beraiek ere zeresan handia daukate, ez zalantzarik izan zeren bai Otero jauna eta bai Becerra jaunak, zeren beraiek biak izan ziren benetan hor ibili zirenak, jakingo dute.
Eta nik uste dut ez dela lehendabiziko aldia hau guztiaz hitz egiten dugula, zeren behin baino gehiagotan galdetzen duzue. Lasai. Baino ez da ezkutatzeko ezer daukagulako, baizik eta oraindik gauza horiek zehaztu behar direlako eta zuk ederki dakizu, gainera, aipatu duzun bezala, zailtasun asko dituztela gure udaletxeek.
Beraz, guzti hori dagoenean aipatuko dugu nola egingo den, ez aldez aurretik. Ez aldez aurretik.
Eta dirua egon badago eta aipatu dizut non dagoen.
Eskerrik asko.